ఈ రోజు నేను బ్యాడ్మింటన్ ఆటకి నా పేరు నమోదు చేసుకోవాలి అనుకుంటున్నా.
మరి నీ సంగతి ఏంటి, చార్లీ బ్రౌన్?
అది ఏంటి?
వ్యోమగామి శిక్షణ కోసం దరఖాస్తు పత్రం.
అది క్యాంప్ యాక్టివిటీలలో కాస్త విచిత్రమైనది.
నేను బ్యాడ్మింటన్ ఆడటానికే నిశ్చయించుకున్నాను.
"శాలీ దంతం."
ఈ టోస్ట్ ని చూడు.
దీని మీద వెన్న ఎలా రాశారో చూడు.
సమానంగా పూత పూసిన జామ్.
నా గురించి నేను చెప్పుకోవాలంటే, అంత చెడ్డగా ఏమీ లేదు.
అది అంత చెడ్డగా ఏమీ లేదు.
నా పన్ను ఊడిపోయింది.
ఆ జామ్ కాస్త గట్టిగా ఉందేమో.
నువ్వు బాగానే ఉన్నావా?
బాగా ఉండటమా?
నేను గొప్పగా ఉన్నాను!
దీని అర్థం దంత దేవత నా కోసం రాబోతోందని!
తప్పుకోండి.
నేను వస్తున్నాను, ఒక పన్ను లేకుండా.
స్నూపీ, నువ్వు విన్నావా?
నా పాల పళ్లలో ఒక పన్ను ఊడిపోయింది.
నా పన్ను ఒకటి ఊడిపోయిందని మీరు విన్నారా?
ఈ క్యాంపులో అందరూ అదే అనుకుంటున్నారు.
ఈ రోజుల్లో దంత దేవత ఇచ్చే రేటు ఎంత ఉంటుందా అని ఆలోచిస్తున్నాను.
అది ముందు పన్నా లేక వెనుక పన్నా?
వెనుక పన్ను.
వాటికి నీకు ఎక్కువ ధర వస్తుంది, ఎందుకంటే నమలడంలో అవి చాలా ఎక్కువగా పని చేస్తాయి.
నేను అలా ఆలోచించలేదు.
మామూలుగా అయితే ఆ దంత దేవత నాకు కేవలం ఐదు సెంట్లు ఇస్తుంది.
ఇప్పుడు నేను కనీసం పాతిక సెంట్లు అడగాలి అనుకుంటా.
ఈ పన్ను ఒక బంగారు గని.
నిజం, కానీ క్యాంప్ కి వచ్చే ముందు మీ ఇంటి దగ్గర దంత దేవతకి
నీ ప్రస్తుత అడ్రెస్ రాసి ఉంచాల్సింది.
నీ ఉద్దేశం ఏంటి?
మరి దంత దేవత నిన్ను ఎలా కలుసుకోగలదు?
దాన్ని నా దిండు కింద పెడితే,
దంత దేవత దాన్ని కనుక్కోగలుగుతుంది అనుకున్నా.
ఎలా? ఇది ఏమీ శాంటా క్లాస్ తరహా పరిస్థితి కాదు కదా.
అతను ప్రతి ఒక్కరినీ గమనించగలడు ఎందుకంటే అతను ఏడాదిలో ఒక్క రాత్రి మాత్రమే పని చేస్తాడు.
ఇంకా అతనికి సాయం చేయడానికి మంత్రాల మరుగుజ్జులు తోడుంటారు.
నేను ఆ విషయం ఆలోచించలేదు.
సరిగ్గా అందుకే నేను ఎప్పుడూ నా చిరునామాని రాసి ఉంచి వస్తాను.
తను ఎప్పుడూ అలాగే చేస్తుంది.
నాయనమ్మ దగ్గరకి వెళ్లినా, రాత్రి పార్టీలకి వెళ్లినా, ఎక్కడికి వెళ్లినా అలాగే చేస్తుంది.
అది కేవలం తెలివైన పని!
అయ్యో నేను నష్టపోయాను.
బహుశా నువ్వు తిరిగి ఇంటికి వెళ్లేవరకూ వేచి ఉండి
ఇంటికెళ్లాక దాన్ని దిండు కింద పెట్టుకోవాలేమో?
నా పన్ను విలువ తగ్గిపోవడం నాకు ఇష్టం లేదు.
క్యాంప్ చిరునామాతో నువ్వు దంత దేవతకి ఒక ఉత్తరం ఎందుకు రాయకూడదు?
భలే ఆలోచన! ఒక ఉత్తరం రాయి, పెద్ద అన్నయ్య.
డియర్ టూత్ ఫెయిరీ, ఇటీవల నా చిరునామా మారిన విషయాన్ని నీకు తెలియజేయడానికి ఈ ఉత్తరం రాస్తున్నాను,
ఎందుకంటే నా పాల పన్ను ఊడిపోయింది కాబట్టి నువ్వు కన్ఫ్యూజ్ కాకూడదని నేను కోరుకుంటున్నాను.
వెనుక పన్ను విలువ ప్రస్తుతం పాతిక సెంట్లు అని తెలిసింది,
కానీ నాకు ఐదు నికెల్స్ ఇచ్చినా లేదా రెండు పది సెంట్ల నాణాలు ఇంకా ఐదు పెన్నీలు ఇచ్చినా కూడా...
మనం లొకేషన్ అనే అంశానికే పరిమితం అయితే బాగుంటుంది అనుకుంటా.
మంచి పాయింట్.
నన్ను నువ్వు స్ప్రింగ్ సరస్సు క్యాంపులో, క్యాబిన్ బిలో, వెనుక కిటికీ పక్కన మొదటి మంచం దగ్గర కలుసుకోవచ్చు.
నాకు ఆల్ ద బెస్ట్.
అవీ విశేషాలు. శాలీ బ్రౌన్.
నేను దీనిని వెంటనే పోస్ట్ చేస్తాను.
నీ అంత మంచి పెద్ద అన్నయ్య ఇంకెవరూ ఉండరు.
పాతిక సెంట్లు అంటే చాలా ఎక్కువ డబ్బు.
నేను ఆ డబ్బుని జాగ్రత్తగా ఖర్చు పెట్టడానికి ప్లాన్ చేసుకోవాలి.
ఆగు. ఆ దంత దేవత ఎక్కడ ఉంటుందో నాకు తెలియదు.
నేను ఈ ఉత్తరాన్ని ఎక్కడికని పంపించాలి?
పన్ను ఊడినప్పుడు అది ఊడిపోయిందని మనం భావిస్తాం అంతే.
శాలీకి ఇప్పటికీ అదే ఫీలింగ్ ఉంది.
తను దంత దేవతకి ఒక ఉత్తరం పంపించమని అడిగింది,
కానీ దాన్ని ఎక్కడికి పంపాలో నాకు తెలియడం లేదు.
తనని నిరాశపర్చడం నాకు ఇష్టం లేదు.
నేను ఆలోచిస్తున్నదే నువ్వు కూడా ఆలోచిస్తున్నావా?
లేదు, స్నూపీ. నీకు పాతిక సెంట్లు ఇస్తాను,
నువ్వు టూత్ ఫెయిరీ వేషంలో వెళ్లి శాలీ పన్నుకి బదులు ఆ పాతిక సెంట్లనీ తన దిండు కింద పెట్టాలి.
ఈ పనికి నీకు కుక్క బిస్కెట్ ఇవ్వాలంటావా?
ఇదిగో.
ఇప్పుడు నేను చేయాల్సిందల్లా హాయిగా నిద్రపోయి మిగతా పనంతా దంత దేవతని చేయనివ్వడమే.
కానీ నాకు నిద్రరాకపోతే ఏం చేయాలి?
నేను రాత్రంతా మెలకువగా ఉంటే ఏం అవుతుంది?
ఒకవేళ...
సరే, స్నూపీ.
నువ్వు చేయాల్సిందల్లా మెల్లగా లోపలికి వెళ్లి ఎవ్వరినీ నిద్రలేపకుండా
ఆ పన్ను బదులు డబ్బులు పెట్టి వచ్చేయడమే.
అర్థమైందా?
నా దగ్గర ఉన్నవి ఈ పాతిక సెంట్లే, కాబట్టి జాగ్రత్త.
ఎవరి కోసమైనా ఏదైనా చేయడం మంచిగా అనిపిస్తుంది.
థాంక్స్, బుజ్జీ.
రేపు ఉదయం శాలీ ముఖంలో సంతోషాన్ని చూడాలని ఉంది.
దంత దేవత వచ్చింది.
స్ప్రింగ్ సరస్సు
కుక్క బిస్కెట్టా?
ఇది చాలా ఘోరం.
ఇది చాలా దారుణం. నేను కేసు వేస్తాను.
దంత దేవత ఇంత దారుణానికి పాల్పడటానికి నేనేం తప్పు చేశాను?
నేను నగదుని ఆశించాను, కానీ స్నాక్స్ ని కాదు.
అంతకుమించి, కుక్క బిస్కెట్ కానే కాదు.
ఖచ్చితంగా ఏదో పొరపాటు జరిగి ఉంటుంది.
ఒక ఉత్తరం చెబుతాను రాయి!
డియర్ టూత్ ఫెయిరీ, నా ఊడిపోయిన పన్నుకి బదులుగా నువ్వు ఇచ్చిన "కానుక" అందుకున్నాను.
పాల దంతం ఊడిపోవడం అనేది పరిణితి పొందడానికి సంకేతం అని పెద్దలు అంటారు.
కానీ, ఇప్పుడు చాలా ఎక్కువ పరిణితి సాధించాను అనిపిస్తోంది.
పరిణితితో పాటు నిరాశలో ఉన్నాను.
ఈ తప్పుని సవరించు.
నాకు ఆల్ ద బెస్ట్. శాలీ బ్రౌన్.
స్నూపీ, నువ్వు శాలీకి వేరేది ఇచ్చావు.
నాహ్... హా.
నీకు గుర్తు చేస్తున్నాను, ఒక చిన్నపిల్ల నిజాయితీ ఇంకా అమాయకత్వం పెద్ద ప్రమాదంలో పడ్డాయి.
నువ్వు దాన్ని మార్చేశావా?
అయితే, ఆ పాతిక సెంట్లు ఏవి?
మనం ఇప్పుడు ఏం చేయాలి?
మనం శాలీ దిండు కింద ఇప్పుడు ఏదో ఒకటి పెట్టాలి.
ఐ.ఓ.యు. ఏంటి?
దంత దేవత సంతకం చేసిందా?
నువ్వు ఇది నమ్మగలవా?
దంత దేవత నాకు బాకీ ఉన్నట్లుగా రాసిన ఈ పత్రం పాతిక సెంట్లు ఇవ్వడం కన్నా విలువైనది.
నేను దీనిని ఎప్పటికీ నగదుగా మార్చుకోను.
ఏది ఏమైనా, దంత దేవత ఆటోగ్రాఫ్ ఎవరి దగ్గర ఉంటుంది?
బహుశా నువ్వు దానికి ఫ్రేము కట్టించాలి.
అది గొప్ప ఆలోచన.
ఐ.ఓ.యు.ని పాతిక డాలర్లకి మార్చుకోకుండా ఉండటం చాలా కష్టం.
ఇరవై ఐదు డాలర్లా?
దశాంశం పాయింట్ ని ఎక్కడ పెట్టాలో తెలియని కుక్కని నమ్మడం వల్ల నాకీ నష్టం వచ్చింది.
బీగల్ స్కౌట్ చిట్కాల పుస్తకం
"బీగల్ స్కౌట్ ఎప్పుడూ చేదోడుగా ఉంటుంది.
గొప్ప ప్రకృతి ప్రదేశం.
దీని అందం ఇంకా ప్రశాంతత ఎప్పటికీ తరిగిపోవు.
బాధ ఏమిటంటే, ఏవీ కూడా చిరకాలం ఉండవు.
కానీ ఒక చేదోడుగా ఉండే బీగల్ స్కౌట్ ఎప్పుడూ సాయం చేయడానికి ముందుంటుంది.
ఒకసారి బీగల్ స్కౌట్ చేదోడుగా ఎలా ఉండాలో తెలుసుకుందంటే,
పరిష్కరించలేని సమస్య అంటూ ఏదీ ఉండదు."
ఉష్.
అది కూడా లెక్కే, తెలుసా.
నా డౌనట్.
ఈ రంధ్రం మూసేసిన డౌనట్ ఎందుకూ పనికిరాదు.
అయ్య బాబోయ్.
"కానీ గుర్తుంచుకోండి, చేదోడుగా ఉండటం అంటే మనం అన్ని సమస్యలూ పరిష్కరించాాలని లేదు.
మరో మాటలో చెప్పాలంటే, ఏదైనా పాడు కానప్పుడు దాన్ని మరమ్మత్తు చేయకూడదు."
"చూయింగ్ గమ్ సంశయం."
ఎంత సిగ్గుచేటయిన ప్రదర్శన ఇది!
ఇందులో జట్టుగా కలిసి పని చేయడం ఏది? కలిసి పని చేయడం ఏది? ఐకమత్యం ఏది?
ఈ అంశం గురించి నీ చిట్కాల పుస్తకంలో ఖచ్చితంగా ఏదో రాసే ఉంటుంది.
ఇదిగో ఇక్కడ చాలా సాదాసీదా మాటల్లో రాసి ఉంది.
"అర్హత గల ఏ బీగల్ స్కౌట్ బృందానికి అయినా కలిసికట్టుగా పని చేయడం అనేది పునాది."
ఛ, ఛ.
బేస్ బాల్ ఆటగాడు జో ష్లాబోట్నిక్ రూకీ కార్డు ఇందులోనే ఎక్కడో ఉండాలి.
ఇది చూశావా?
గమ్ ప్యాక్, ఇంకా ఇందులో మూడు గమ్ లు మిగిలాయి.
మనం పంచుకోవడానికి సరిపడా లేనప్పుడు నేనయితే ఇలా అందరికీ కనిపించేలా పెట్టను, చార్లీ బ్రౌన్.
చివరిసారి బబుల్ గమ్ ని మన వాళ్లు నమిలి చాలా రోజులయింది.
ఇది చాలా విలువైన వస్తువు.
ఇది కేవలం బబుల్ గమ్. ఇందులో పెద్ద విషయం ఏం ఉంది...
నన్ను మన్నించు, కానీ బబుల్ గమ్ చుట్టిన రాపర్ ని ఎవరో తీసినట్లు వినిపించింది, అదేనా?
బహుశా నేను పొరబడి ఉంటాను.
నేను విన్నది ఏదో భారీగా నిట్టూర్చిన శబ్దమే కదా?
"నిజమైన టీమ్ వర్క్ లో ఒకరి మీద ఒకరు శ్రద్ధ పెట్టి గమనించుకుంటూ ఉండాలి.
ఈ లక్షణాలని పెంపొందించుకోవడం అనేది కళ్లలోకి నేరుగా చూడటం లాంటి తేలికైన పనులతో ప్రారంభించాలి."
ఆ గమ్ ని నువ్వు జేబులో పెట్టుకుని తిరుగుతున్నావంటే నేను నమ్మలేకపోతున్నాను.
ఈ క్యాంపులో నువ్వు ఊహించినట్లుగా గమ్ అంటే పిచ్చి ఉన్నవాళ్లు ఎవరూ లేరు అనుకుంటా.
మీరు గమ్ గురించి మాట్లాడుకుంటున్నారా?
ఎవరి దగ్గర గమ్ ఉంది?
చార్లీ బ్రౌన్ దగ్గర చూయింగ్ గమ్ ఉంది!
అందరికీ పంచడానికి సరిపడా గమ్స్ నీ దగ్గర ఉన్నాయి అనుకుంటున్నా, చార్ల్స్.
ఖచ్చితంగా అతని దగ్గర ఉన్నాయి.
చక్ మంచితనం గురించే కదా మనం మాట్లాడుకుంటున్నాం.
అంటే, నిజానికి, నా దగ్గర మూడు గమ్స్ మాత్రమే ఉన్నాయి.
- ఇది నేను సహించలేను. - ఇలా చూడు.
- మాకు చూయింగ్ గమ్ కావాలని డిమాండ్ చేస్తున్నాం. - అందరూ ప్రశాంతంగా ఉండండి.
ఈ సంశయానికి ఒక పరిష్కారం ఉంది.
- నిజంగా ఉందా? - అవును.
చక్ మనందరిలోకి తనకి ఇష్టమైన ఇద్దరు వ్యక్తుల్ని ఎంపిక చేసుకుని
వాళ్లకి చూయింగ్ గమ్ పంచాలి. సింపుల్.
- ఆగు. - అదే సరైన పద్ధతి.
- దాన్ని గందరగోళం చేయద్దు. - మంచి ఐడియా.
- నాకు సమ్మతమే. - న్యాయం న్యాయమే.
అయ్య బాబోయ్.
"కలిసికట్టుగా పని చేయడం అనేది నమ్మకంతో కూడుకున్న పని.
సరిగ్గా పర్యవేక్షించుకుని పని పూర్తి చేయడం కోసం,
మీ బృందంలో ఐకమత్యాన్ని సాధించడానికి నమ్మకం అనేది గొప్ప మార్గం.
అన్నీ మర్చిపోయి మీ జట్టు సభ్యులు సాచిన చేతుల మీదకి వాలి
మీకు వారి మీద ఉన్న నమ్మకాన్ని ఇంకా స్నేహాన్ని ప్రదర్శించండి."
ఈ మొత్తం క్యాంప్ అంతా నీ దగ్గర ఉన్న చూయింగ్ గమ్ గురించి మాట్లాడుకుంటోంది, పెద్ద అన్నయ్య.
నాకు గుర్తు చేయకు.
నీ దగ్గర అదనంగా ఉన్న చూయింగ్ గమ్ ని ఎవరికి ఇవ్వాలో నిర్ణయించుకునే హక్కు నీకు ఉన్నందుకు నేను అసూయపడను.
నిజానికి, శాలీ, నా దగ్గర రెండు గమ్స్ అదనంగా ఉన్నాయి.
అయితే, సరే, కానీ నువ్వు నాకు ఒకటి ఇచ్చిన తరువాత నీ దగ్గర మరొకటి మాత్రమే మిగిలి ఉంటుంది కదా.
నీ దగ్గర ఉన్న చూయింగ్ గమ్ ని నాకు ఇవ్వాలని నువ్వు అనుకుంటున్నావు, కదా?
నీ ఒక్కగానొక్క చెల్లెల్ని. నీ రక్తం పంచుకు పుట్టిన దాన్ని.
ఖచ్చితంగా నాకు ఒకటి ఇస్తావు.
నేను దీని గురించి ఆలోచించాలి అనుకుంటా.
ఒక కుటుంబంగా, ఇక్కడ చట్టపరమైన బాధ్యత కూడా నీకు ఉంటుంది.
ఇదిగో వస్తున్నాడు.
ఇది నీ కొత్త చొక్కానా, చార్లీ బ్రౌన్? చూడటానికి చాలా చక్కగా ఉంది.
నీ జుట్టుని కొత్తగా ఏమైనా మార్పు చేస్తున్నావా?
వీళ్లంతా కేవలం చూయింగ్ గమ్ కోసమే నా గురించి ఇంత మంచిగా మాట్లాడుతున్నారని అనుకోకుండా ఉండలేకపోతున్నా.
బహుశా నేను కాస్త విమర్శనాత్మకంగా ఉండాలమో.
హాయ్, గమ్.
చక్, ఇలా రా.
పరిస్థితి ఎలా ఉంది?
అంత బాగాలేదు.
దీనంతటకీ బహుశా నాదే బాధ్యత అనుకుంటున్నాను.
నిజంగా సారీ.
థాంక్స్. నేను అది మెచ్చుకుంటాను.
మనుషులకి ఏదైనా కావాలి అన్నప్పుడు కపట మాటలు మాట్లాడతారు.
నువ్వు వాటిని పెద్దగా పట్టించుకోకూడదు.
నువ్వు కలుసుకునే మొదటి వ్యక్తికి ఆ గమ్ ఇచ్చేయ్ చాలు.
ఇప్పుడే మొదలుపెట్టు.
అంటే సరిగ్గా ఇప్పుడే.
ఈ క్షణమే.
నాకు ఆ గమ్ కావాలి, చక్.
- మరో మార్గం లేదు. - నేను చార్లీ బ్రౌన్ ఫేవరెట్ ని.
- అతను అది నాకే ఇస్తాడు. - లేదు, నాకే!
నేను ఇంక భరించలేను!
నాకు అసలు ఆ చూయింగ్ గమ్ దొరకకపోయి ఉంటే బాగుండేదేమో!
"టీమ్ వర్క్ అనేది ఒక కామన్ లక్ష్యం కోసం సరైన సంప్రదింపులు చేసుకోవడం మీద ఆధారపడి ఉంటుంది.
దీనిని పరీక్షించుకోవాలంటే, కళ్లకు గంతలు కట్టిన ఒక సభ్యుడిని
మిగతా ట్రూప్ అంతా తమ మాటల ద్వారా ఒక అడ్డంకుల మార్గాన్ని దాటించే ప్రయత్నం చేయండి.
సరైన టీమ్ వర్క్ ని ప్రదర్శించడానికి ఒక్కొక్కరిగా మాట్లాడటం చాలా ముఖ్యం.
చివరిలో, కలిసికట్టుగా పని చేయడం అనేది బలవంతం మీద చేసే పని కాదు.
బీగల్ స్కౌట్ బృందం అసలైన టీమ్ ఎప్పుడు అవుతుందంటే
బృందం సభ్యులు తమ మధ్య భేదాభిప్రాయాల్ని పక్కన పెట్టి కలిసికట్టుగా పని చేయగలిగినప్పుడు సాధ్యం అవుతుంది.
ఒక సామూహిక లక్ష్యం కన్నా మరేదీ ఒక జట్టుని ఏకతాటి మీదకి తీసుకురాలేదు."
నన్ను ఏం చేయమంటావు, లైనస్?
నేను ఎవరిని ఎంపిక చేసినా, మిగతా సభ్యులంతా నిరాశ చెందుతారు.
ఇది చాలా కష్టసాధ్యమైన పరిస్థితి, మరి.
కానీ జీవితం అంటే ఇలాగే ఉంటుంది అనుకుంటా.
మనం ప్రతి ఒక్కరినీ సంతృప్తి పర్చలేము.
ఇంక అంతే!
- మనకి ఇంకా చూయింగ్ గమ్ ఇవ్వలేదు. - నీకు చూయింగ్ గమ్ ఇష్టం లేదు కదా.
అందరూ వినండి.
నేను ఒక ప్రకటన చేయబోతున్నాను.
అందరూ నిశ్శబ్దంగా ఉండండి.
నా ప్రియమైన, మంచి అన్నయ్యా... కుటుంబ బాధ్యతల్ని నిర్వర్తించడంలో ఎప్పుడూ వెనుకాడడు...
తన దగ్గరున్న చూయింగ్ గమ్ తో ఏం చేయాలో నిర్ణయించుకున్నాడు.
అవును, నేను నిర్ణయించుకున్నాను.
నేను దాన్ని పారేశాను.
నువ్వు ఏం చేశావు?
నేను దాన్ని పారేశాను.
ఆ చూయింగ్ గమ్ పోయింది, ఇంక ఎవరికీ ఇవ్వడానికి నా దగ్గర ఏమీ లేదు.
కనీసం నాకు కూడా లేదు.
ఒకరిని చూసి మరొకరు అసూయపడటం కన్నా,
అందరికీ నా మీద కోపం వచ్చినా కూడా, నిరాశని అందరం సమానంగా పంచుకుందాం అనుకున్నాను.
- అతను మంచి విషయం చెప్పాడు. - సరే, పెద్ద అన్నయ్యా.
- ఈసారికి, అతను చెప్పింది సరైనది. - ఆ గమ్ నిజానికి ఎవరికి కావాలి?
ఎంత మంచి పిల్లవాడు.
చూడు, కొన్నిసార్లు ఈ ప్రపంచానికి కొద్దిగా చార్లీ బ్రౌన్ అవసరం ఉందనుకుంటా.
మరి, ఆ చూయింగ్ గమ్ ని ఇప్పుడు ఏం చేయబోతున్నావు?
చార్ల్స్ ఎం. షుల్జ్ రాసిన పీనట్స్ కామిక్ కథల ఆధారంగా
తెలుగు అనువాదం: సతీశ్ కుమార్
థాంక్యూ, స్పార్కీ. ఎప్పుడూ మా మనసుల్లో ఉంటావు.